கேள்வி: பத்தி ஜி - புராணச்செய்திகள் என்பது என்ன?
பதில்: நாட்டுப்புற கதைகளின் படி, பத்தி ஜி ராஜபுத்ர குலத்தி்ன் உட்பிரிவான ரத்தோட் எனும் குலத்தில் தாகூர் தக்காட்சிங் ஜி என்பவருக்கு மகனாகப் பிறந்தார். இவருக்கும் கன்குப்பா என்னும் பெண்ணிற்கும் திருமணம் நடந்தபோது, தம்பதிகள் ஏழடி ஒன்றாக எடுத்து வைக்கும் சடங்கில், நான்காவது அடி நடந்தபோது, கபத்வஞ்சை சேர்ந்த முகமதிய அரசன் தனது கிராமத்தின் பசுக்களைச் சிறைபிடித்ததை அறிந்தார். உடனே, தன் திருமணத்தைக் கூட நிறைவு செய்யாமல் தனது வாளுடன் குதிரையேறி புறப்பட்டார். பசுக்களைச் சிறைமீட்டு படையையும் தோற்கடித்தார். ஆனாலும், அந்தப் போரில் தலைதுண்டிக்கப்பட்டு இறந்தார். பசுக்களை விடுவித்த பிறகே அவரது வீரமரணம் நிகழ்ந்தது. 'பத்தி ஜி'யின் தலையற்ற உடல் தொடர்ந்து முகமதிய படைக்கு எதிராகப் போராடி அவர்களை அழித்தது குறித்த பல நாட்டுப்புற பாடல்கள் வழங்கி வருகின்றன.